Hadar Galronová

Hadar Galron (* 1970, Londýn) je izraelská dramatička, scenáristka a herečka.

 Životopis 
Narodila sa v Londýne do ortodoxnej židovskej rodiny. V trinástich sa odsťahovala s rodinou do Izraela. Najskôr pracovala ako učiteľka, potom cez otcov zákaz vstúpila do armády. Na telavivskej univerzite študovala divadlo. Je vydatá a má tri deti.

O divadlo sa zaujímala už od detstva. V tomto ohľade ju ovplyvnila jej matka, ktorá režírovala školské divadelné predstavenia. Vo svojich dielach kritizuje nerovné postavenie žien v ortodoxnej židovskej spoločnosti. Okrem hrania a písania vážnych hier vystupuje aj v stand-up comedy.

Hadar Galronová dvakrát navštívila Česko: prvýkrát v roku 2008, kedy mala jej hra Mikve premiéru vo Stavovskom divadle, druhýkrát prišla na festival Jiráskův Hronov, v rámci ktorého sa konalo amatérske predstavenie jej hry.

 Dielo 

 Hry 
 Pulsa – spoločne s Bidur Kahalacha
 Mikve – hra odohrávajúca sa v ženskej mikve, kritizuje postavenie žien v ortodoxnom židovskom manželstve

 Scenáre 
 Tajomstvo – spoločne s Avi Nesher
 Bruriah – hlavná hrdinka Bruriah hľadá výtlačok knihy, ktorú jej otec napísal o talmudickej Bruriah a ktorej výtlačky boli spálené

 Referencie 

 Literatúra 
 Program hry Hadar Galron Mikve, vydalo Národné divadlo, Praha, 2008

 Externé odkazy 
 Mikve na stránkach Národného divadla v Prahe 
 Mikve na stránkach Slovenského národného divadla 
 Rozhovor s Hadar Galron (ČRo 3)
 Rozhovor s Hadar Galron o filme Bruriah
 Rozhovor s Hadar Galron o hre Mikve

 Zdroj 


Kategória:Izraelskí dramatici
Kategória:Izraelskí filmoví scenáristi
Kategória:Britské osobnosti židovského pôvodu
Kategória:Osobnosti z Londýna